สถานีกรมป่าไม้

สถานีกรมป่าไม้ () เป็นสถานีรถไฟฟ้าบีทีเอสแบบยกระดับ ในเส้นทางสายสุขุมวิท ยกระดับเหนือถนนพหลโยธิน กรุงเทพมหานคร ในพื้นที่แขวงลาดยาว เขตจตุจักร กรุงเทพมหานคร เปิดให้บริการเมื่อวันที่ 5 มิถุนายน พ.ศ. 2563

ที่ตั้ง 

ถนนพหลโยธิน บริเวณด้านหน้ากรมป่าไม้ และโรงเรียนสารวิทยา ในพื้นที่แขวงลาดยาว เขตจตุจักร กรุงเทพมหานคร

แผนผังของสถานี

รายละเอียดของสถานี

รูปแบบของสถานี  
เป็นแบบชานชาลาด้านข้าง (side platform station) ขนาดมาตรฐาน กว้าง 22.15 เมตร (ระยะรวมหลังคา 27.8 เมตร) ระดับชานชาลาสูงจากพื้นดิน 18 เมตร ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง โดยใช้กระจกเชื่อมปิดหลังคาทั้งหมด

สัญลักษณ์ของสถานี
ใช้สีเขียวเข้มตกแต่งรั้วและเสาบริเวณชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ

ทางเข้า-ออก 
ประกอบด้วยทางขึ้น-ลงปกติ และทางเดินใต้รางรถไฟฟ้าเชื่อมสะพานลอยเดิม ได้แก่
 1 กรมป่าไม้ (บันไดเลื่อน)
 2 กรมวิทยาศาสตร์ทหารบก (บันไดเลื่อน)
 3 ที่ทำการไปรษณีย์จตุจักร (ลิฟต์)
 4 โรงเรียนสารวิทยา (ลิฟต์)
 ทางเดินยกระดับ กรมวิทยาศาสตร์ทหารบก, โรงเรียนสารวิทยา, ซอยพหลโยธิน 47
จุดรวมพลอยู่ที่ทางออก 2 บริเวณหน้ากรมวิทยาศาสตร์ทหารบก และทางออก 3 บริเวณหน้าที่ทำการไปรษณีย์บางเขน

เวลาให้บริการ

การเชื่อมต่อรถโดยสารประจำทาง 
 ถนนพหลโยธิน รถขสมก. สาย 26 34 39 59 107 114 129 185 503 522 543(ท่าน้ำนนท์) รถเอกชน สาย 39 51 126 524 มินิบัส สาย 34 39

สถานที่สำคัญใกล้เคียง 
 กรมป่าไม้ 
 กรมอุทยานแห่งชาติ สัตว์ป่า และพันธุ์พืช 
 กรมวิทยาศาสตร์ทหารบก 
 ส่วนแยก กองบัญชาการช่วยรบที่ 1 
 การทางพิเศษแห่งประเทศไทย 
 โรงเรียนสารวิทยา
 ศูนย์บริการสาธารณสุข 24 บางเขน
 ไปรษณีย์ไทย สาขาจตุจักร

อ้างอิง 

กรมป่าไม้
สิ่งก่อสร้างตั้งแต่ พ.ศ. 2563
กรมป่าไม้